Пачынаем з вуліцы. Першае, што заўважаем, выйшаўшы з машыны, – высокія бардзюры. Рулеткі пад рукою ў гэты момант не аказалася, і вышыню бардзюра паспрабавалі вызначыць з дапамогаю аркуша паперы. Памер яго вядомы – 20х30 см, і дастаткова было прыкласці аркуш да бардзюра, каб стала відавочна, што бардзюр акурат і ёсць 20 см. У інваліднай калясцы і без суправаджэння тут не прайсці.